S Dorf lit am Ufer vom Rhii, schreg gegenüber dr dütsche Stadt Bad Seckinge. Es het dört ywei Brugge über e Fluss, wo uf ere Strecki vo nume zwei Kilometer zweimol si Fliessrichdig änderet, zerst vo Weste uf Süde und denn wider uf Weste. S alte Dorfzentrum lit am zweite Flusschneu. Die neuere Dorfdeil göhn Richdig Oste und Norde in s flache Sisslerfäld. Südlig vom Dorfkärn, uf dr andere Site vo dr Iisebahnlinie und Autibahn, isch dr Eickerbärg. Dä Hügel vom Dafeljura het sehr steili Abhäng, und oobe nooche isch e flachi und usdehnti Hochebeni.[2]